CELEX: 32015D1065
Language: sk
Date: 2015-07-02 00:00:00
Title: Rozhodnutie Rady (SZBP) 2015/1065 z 2. júla 2015, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu)

3.7.2015   
            
            
               SK
            
            
               Úradný vestník Európskej únie
            
            
               L 174/23
            
         ROZHODNUTIE RADY (SZBP) 2015/1065
   z 2. júla 2015,
   ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 25. novembra 2005 prijala jednotnú akciu 2005/889/SZBP (1).
            
         
               (2)
            
            
               Rada 3. júla 2014 prijala rozhodnutie 2014/430/SZBP (2), ktorým sa jednotná akcia 2005/889/SZBP mení a PHM EÚ v Rafahu predlžuje do 30. júna 2015.
            
         
               (3)
            
            
               V nadväznosti na strategické preskúmanie PHM EÚ v Rafahu by sa misia mala predĺžiť na ďalšie obdobie 12 mesiacov do 30. júna 2016.
            
         
               (4)
            
            
               Jednotná akcia 2005/889/SZBP by sa preto mala zodpovedajúcim spôsobom zmeniť.
            
         
               (5)
            
            
               PHM EÚ v Rafahu sa bude vykonávať v situácii, ktorá sa môže zhoršiť a mohla by ohroziť dosiahnutie cieľov vonkajšej činnosti Únie uvedených v článku 21 zmluvy,
            
         PRIJALA TOTO ROZHODNUTIE:
   Článok 1
   Jednotná akcia 2005/889/SZBP sa mení takto:
   
               1.
            
            
               V článku 13 sa odsek 1 nahrádza takto:
               „1.   Referenčná suma určená na pokrytie výdavkov spojených s PHM EÚ v Rafahu na obdobie od 25. novembra 2005 do 31. decembra 2011 je 21 570 000 EUR.
               Referenčná suma určená na pokrytie výdavkov spojených s PHM EÚ v Rafahu na obdobie od 1. januára 2012 do 30. júna 2012 je 970 000 EUR.
               Referenčná suma určená na pokrytie výdavkov spojených s PHM EÚ v Rafahu na obdobie od 1. júla 2012 do 30. júna 2013 je 980 000 EUR.
               Referenčná suma určená na pokrytie výdavkov spojených s PHM EÚ v Rafahu na obdobie od 1. júla 2013 do30. júna 2014 je 940 000 EUR.
               Referenčná suma určená na pokrytie výdavkov spojených s PHM EÚ v Rafahu na obdobie od 1. júla 2014 do 30. júna 2015 je 940 000 EUR.
               Referenčná suma určená na pokrytie výdavkov spojených s PHM EÚ v Rafahu na obdobie od 1. júla 2015 do 30. júna 2016 je 1 270 000 EUR.“.
            
         
               2.
            
            
               V článku 16 sa druhý odsek nahrádza takto:
               „Jej účinnosť uplynie 30. júna 2016.“.
            
         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2015.
   
      V Bruseli 2. júla 2015
      
         
            Za Radu
         
         
            predseda
         
         J. ASSELBORN
      
   
   
      (1)  Jednotná akcia Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 327, 14.12.2005, s. 28).
   
      (2)  Rozhodnutie Rady 2014/430/SZBP z 3. júla 2014, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 197, 4.7.2014, s. 75).